АҞӘА, ԥхынҷкәын 28— Sputnik. Санкт-Петербургтәи адәқьан "Перекресток" аҩныҵҟа аԥжәара ҟалеит ҳәа аанацҳауеит РИА Новости.
Кондратьевтәи апроспект, аҩ. 44 аҟны аус зуа Санкт-Петербургтәи адәқьан "Перекресток" аҩныҵҟа аԥжәара ҟалеит. Аԥжәараан ааха роуит 13-ҩык, хәҩык ахәышәтәырҭа иҭоуп ҳәа лҳәоит Санкт-Петербург агубернатор ихаҭыԥуаҩ Анна Митианина.
Уаанӡатәи адыррақәа ԥшьҩык ауааԥсыра ахәышәтәырҭақәа рахь инеиит Петербургтәи адәқьан аҟны иҟалаз аԥжәара ашьҭахь ҳәа акәын ишыҟаз.
Ахҭыс инадҳәаланы аусҭҵаара амҩаԥгара иаҿуп.